એક બાજુ માેંઘવારી મોઢું ફાડીને ઉભી છે ત્યારે બીજી બાજુ આજે રિઝર્વ બેન્કે પોતાની ધીરાણનીતિમાં 0.25 ટકાનો વધારો કરતાં લોન વધુ માેંઘી બનશે. 2013 પછી પહેલી વખત એવું બન્યું છે કે રિઝર્વ બેન્કની ધીરાણનીતિની સતત બે બેઠકમાં વ્યાજદરમાં વધારો કરવામાં આવ્યો હોય. આ પહેલાં જૂન માસમાં મળેલી બેઠકમાં પણ 0.25 ટકાનો વધારો કરવામાં આવ્યો હતો. આજે દર વધાર્યા બાદ રેપોરેટ 6.25માંથી 6.50 અને રિવર્સ રેપોરેટ 6માંથી 6.25 ટકા કરવામાં આવ્યો છે.